5. Altres diàlegs
| Capítol 15. Diàlegs |

## 5. Altres diàlegs

### 5.1. Diàleg Predefinits de l'eina

En el GIMP-2.6, els predefinits de l'eina no eren fàcils d'utilitzar. Calia primer fer clic en una eina, i després fer clic en el botó Restaura els predefinits... en la barra dels botons del diàleg de les eines... si no havíeu desactivat aquesta barra de botons per fer lloc en l'escriptori. Ara, amb el GIMP-2.8, hi ha disponible un diàleg d'eines predefinides acoblables, on només s'ha de fer clic en un predefinit per obrir l'eina corresponent amb les opcions desades.

Figura 15.74. El diàleg predefinits de l'eina

#### 5.1.1. Activeu el diàleg

El «diàleg predefinits de l'eina» és un diàleg acoblable; consulteu la secció Secció 2.3, «Diàlegs i acobladors» per obtenir ajuda sobre el seu ús.

Podeu accedir-hi:

- des d'un menú de la imatge Finestres → Diàlegs acobables → Predefinits de l'eina;

- o, des de la pestanya de la finestra de la caixa d'eines Menú de la pestanya → Afegeix una pestanya → Predefinits de l'eina.

#### 5.1.2. Amb l’ús del diàleg dels predefinits de l'eina

Aquest diàleg ve amb una llista de predefinits preconfigurats. Cadascuna d'elles té una icona que representa l’eina amb la qual s'hi aplicaran els predefinits i un nom.

Els predefinits es poden etiquetar i podeu organitzar la visualització dels predefinits com vulgueu. Consulteu Secció 3.6, «Etiquetatge» per a més informació sobre etiquetes.

En fer doble clic en una icona de predefinits obre l'editor de predefinits de l'eina.

En fer doble clic al nom del predefinit. permet canviar el nom.

En la part inferior del diàleg hi apareixen quatre botons:

- Edita aquest predefinit de l'eina: fer clic en aquest botó obre l'editor de predefinits de l'eina per seleccionar el predefinit. De fet, podeu editar predefinits que hàgiu creat; les opcions dels predefinits preconfigurats estan en color gris i inactives. Però podeu crear un nou predefinit a partir d'un predefinit preconfigurat i editar les seves opcions.

  L'editor de l'eina de predefinits es descriu a Secció 5.2, «Editor de predefinits».

- Es crea un nou predefinit de l'eina: abans de fer clic en aquest botó, es pot seleccionar un predefinit existent, o seleccionar una eina en la caixa d'eines, per exemple l'eina cicatritza que no és en la llista de predefinits. Es crea un nou predefinit en la part superior del diàleg i s'obre l'editor de predefinits de l'eina. Consulteu Secció 5.2, «Editor de predefinits».

- Suprimeix el predefinit de l'eina: aquest botó només està actiu pels predefinits que hàgiu creat.

- Actualitza els predefinits de l'eina: si heu afegit un predefinit manualment a la carpeta del gimp/2.0/tool-presets, heu de fer clic en aquest botó per incloure-ho en la llista de predefinits.

  | Nota
  Amb el GIMP-2.8, els predefinits de l'eina es desen en un nou format (.gtp). Per utilitzar els predefinits del 2.6, els heu de convertir amb el http://wiki.gimp.org/index.php/Mindstorm:Preset_converter, fins que estiguin inclosos en el GIMP.

#### 5.1.3. El menú contextual del diàleg dels predefinits de l'eina

Fer clic dret en el diàleg dels predefinits obre un menú contextual on es troben algunes ordres ja descrites amb els botons: Edita el predefinit de l'eina, Nou predefinit de l'eina, Actualitza els predefinits de l'eina. També s'hi troben dues noves ordres:

- Duplica els predefinits de l'eina: aquesta ordre està sempre desactivada. No cal, ja que, com s'ha vist, es crea automàticament un duplicat quan es fa un nou predefinit d'un predefinit existent.

- Copia la ubicació dels predefinits de l'eina: aquesta ordre copia el camí al fitxer del predefinit de l'eina en el porta-retalls.

4.4. Diàleg de les plantilles |  | 5.2. Editor de predefinits

Report an error in the bug tracker