5.4. Consola d'errors
| 5. Altres diàlegs |

### 5.4. Consola d'errors

La Consola d'errors ofereix més possibilitats que el missatge simple del GIMP. És un registre d’errors que es produeixen durant el funcionament del GIMP. Es pot desar tot aquest registre o només una part seleccionada.

#### 5.4.1. Activeu el diàleg

El diàleg de la «Consola d'errors» és acoblable, vegeu Secció 2.3, «Diàlegs i acobladors» per obtenir més informació.

Podeu accedir-hi:

- des del menú de la imatge: Finestres → Diàlegs acoblables → Consola d'errors;

- des del menú de la pestanya en qualsevol diàleg acoblable fent clic i seleccionant: Afegeix una pestanya → Consola d'errors.

#### 5.4.2. El diàleg de la «Consola d'errors»

Figura 15.77. Finestra de diàleg de la «Consola d'errors»

Neteja els errors

  Aquest botó us permet eliminar tots els errors del registre.

  | Avís
  Atenció! No podeu «desfer» aquesta acció.

Desa tots els errors

  Aquest botó us permet desar el registre sencer. També podeu seleccionar una part del registre (fent clic i arrossegant el punter del ratolí o utilitzant les tecles Maj+cursors). I deseu només aquesta part seleccionada prement la tecla Maj.

  Una finestra de diàleg Desa el registre d'errors al fitxer us permet triar el nom i el directori de destinació d'aquest fitxer:

  Figura 15.78. Finestra de diàleg de «Desa el registre d'errors en un fitxer»

| Suggeriment
Trobareu les accions d'aquests botons en el diàleg del menú de la pestanya fent clic sobre o en el menú contextual fent clic dret en la finestra de diàleg.

5.3. Diàleg d'estat dels dispositius |  | 5.5. Desa el fitxer

Report an error in the bug tracker