3. Filtres Difumina
| Capítol 17. Filtres |

## 3. Filtres Difumina

### 3.1. Introducció

Figura 17.2. Original per a la demostració

És un conjunt de filtres per difuminar imatges o parts d'elles, de diverses maneres. Només es difuminen les parts seleccionades de la imatge. Tanmateix pot passar que hi hagi filtracions de colors no difuminats cap a àrees difuminades. Per ajudar a triar el filtre, mostrarem els efectes en una imatge que es mostra a la dreta. Per descomptat, només són exemples: la majoria dels filtres tenen paràmetres que permeten variar la magnitud o el tipus de difuminat.

Figura 17.3. Difuminat gaussià (Radi 10)

El més utilitzat de tots els filtres. No t'espantis amb el terme «Gauss»: és el filtre que difumina de la manera més bàsica. Permet fer un gran difuminat amb un temps relativament breu.

Figura 17.4. Difuminat selectiu

El filtre Difuminat selectiu permet establir un llindar de manera que els píxels similars es difuminaran a la vegada. Sovint s'utilitza per reduir el gra de les fotos sense tocar les vores nítides. (En l'exemple, t'adonaràs que el gra del fons s'ha reduït). L'aplicació és molt més llarga que en el difuminat gaussià.

Figura 17.5. Pixela

El filtre Pixela produeix un efecte mosaic fet de tessel·les grans (efecte Abraham Lincoln). (El filtre Pintura a l'oli té una mica el mateix efecte, però amb gotes irregulars en comptes de quadrats perfectes)

| Nota
Trobareu una explicació de l'efecte Abraham Lincoln a [BACH04] (en anglès). Veureu en Salvador Dalí pintant «Gala contemplant el mar Mediterrani» que es transforma en el retrat d'Abraham Lincoln quan es veu de lluny.

Amb el GIMP-2.10, el filtre Difuminat en moviment s'ha dividit en circular, lineal, i ampliació/reducció.

Figura 17.6. Filtre Difuminat en moviment

El filtre Difuminat en moviment circular en una direcció de rotació al voltant d'un centre que podeu definir.

Figura 17.7. Filtre Difuminat en moviment lineal

El filtre Difuminat en moviment lineal en una direcció que podeu definir.

Figura 17.8. Filtre Difuminat en moviment del zoom

El filtre difuminat en moviment del zoom en una direcció radial al voltant d'un centre que podeu definir.

Finalment, el filtre Difuminat enrajolat és el mateix que un Difuminat gaussià, excepte que envolta les vores de les imatges per reduir els efectes de la vora quan es col·loquen moltes petites imatges per formar un patró.

| Nota
El Difuminat enrajolat s'aplica amb l'script Script-Fu que invoca el connector difuminat gaussià.

2. Característiques comunes |  | 3.2. Difuminat gaussià

Report an error in the bug tracker