4.3. Diàleg de l’Historial de documents
| 4. Diàlegs relacionats amb la gestió de la imatge |

### 4.3. Diàleg de l’Historial de documents

Figura 15.70. Diàleg de l'Historial de documents

El diàleg de l'historial mostra la llista de documents que s’han obert en la sessió anterior. És més completa que la llista que s'obté amb l'ordre «Fitxers recents».

#### 4.3.1. Activeu el diàleg

El diàleg de l'«Historial» és un diàleg acoblable; consulteu Secció 2.3, «Diàlegs i acobladors» per obtenir ajuda sobre el seu ús.

Podeu accedir-hi:

- des del menú de la imatge: Finestres → Diàlegs acoblables → Fitxers recents.

- Des del menú de la pestanya en qualsevol diàleg acoblable fent clic sobre i seleccionant Afegeix una pestanya → Historial de documents.

- Des del menú de la imatge a través de: Fitxer → Fitxers recents → Historial de documents.

#### 4.3.2. Ús del diàleg historial de documents

La barra de desplaçament us permet navegar per totes les imatges que heu obert abans.

En el menú de la pestanya del diàleg de l’«Historial de documents», es pot triar entre Visualitza com a graella i Visualitza com a llista. En mode graella, els documents es dipositen en una taula rectangular. En mode llista, s'alineen verticalment, en cada fila es mostra una miniatura del contingut de la imatge, el nom i les dimensions en píxels.

| Suggeriment
Ctrl+F obriu un camp de cerca. Mireu Visualitza com a llista; Visualitza com a graella.

Utilitzeu el botó Obre el fitxer seleccionat o l'ordre Obre una imatge del diàleg del menú contextual, per obrir la imatge que heu seleccionat. Amb la tecla Maj pressionada, apareix una imatge amagada darrere les altres. Amb la tecla Ctrl premuda, s'obre la finestra Obre una imatge.

Utilitzeu el botó Suprimeix el fitxer seleccionat o l'ordre Suprimeix l'entrada del diàleg del menú contextual per eliminar una imatge del diàleg de l’Historial. També se suprimeix la imatge de la llista d'imatges obertes recentment. Però la imatge en si mateixa no s'elimina.

Utilitzeu el botó Neteja tot l'historial dels fitxers o l'ordre Neteja l'historial del diàleg del menú contextual, per eliminar tots els fitxers de l'historial.

Utilitzaeu el botó Recrea la previsualització o l'ordre Recrea la previsualització del diàleg del menú contextual, per actualitzar la previsualització en cas de canvi. La tecla Maj pressionada, actua sobre totes les previsualitzacions. La tecla Ctrl pressionada, elimina les previsualitzacions que corresponen als fitxers que no es poden trobar.

4.2. Diàleg de les imatges |  | 4.4. Diàleg de les plantilles

Report an error in the bug tracker