4.2. Canvieu la mida d'una imatge per a la pantalla
| 4. Tasques habituals |

### 4.2. Canvieu la mida d'una imatge per a la pantalla

Teniu una imatge molt grossa, potser d'una càmera digital, i voleu redimensionar-la perquè es mostri bé en una pàgina web, un fòrum en línia o un missatge de correu electrònic.

Figura 3.17. Imatge d'exemple per a escalar

El primer que notareu és que GIMP obre la imatge en una mida lògica per a visualitzar-la. Si la imatge és realment grossa, com la de l'exemple, GIMP establirà l'ampliació perquè es mostri bé en la pantalla. El nivell d'ampliació es mostra en la barra d'estat en la part inferior de la finestra d'imatge. Això no canvia la imatge real.

Una altra cosa que es pot mirar en la barra de títol és el mode. Si el mode és «RGB» en la barra de títol, tot és correcte. Si indica Indexat o Escala de grisos, consulteu la Secció 4.7, «Canvia el mode».

Figura 3.18. Ús de GIMP per a escalar la imatge

Feu servir Imatge → Ajusta la mida de la imatge per a obrir el diàleg «Ajusta la mida de la imatge». Podeu fer clic amb el botó dret sobre la imatge per a obrir el menú, o usar el menú de la part superior de la finestra d'imatge. Tingueu en compte que l'element de menú «Ajusta la mida de la imatge» conté punts suspensius, que indiquen que s'obrirà un diàleg.

Figura 3.19. Diàleg per a escalar la imatge en píxels

La unitat de mesura per a mostrar una imatge en la pantalla és el píxel. Podeu veure que el diàleg té dues seccions: una per a l'amplada i l'alçada i una altra per a la resolució. La resolució s'aplica només a la impressió i no té cap efecte sobre la mida de la imatge quan es mostra en un monitor o un dispositiu mòbil. La raó és que dispositius diferents tenen grandàries diferents de píxels, i així una imatge que es mostra en un dispositiu (com un telèfon intel·ligent) amb una certa mida física, es mostrarà en un altre dispositiu (com ara un projector LCD) en una altra mida. Per a mostrar una imatge en la pantalla, podeu ignorar aquest paràmetre. Per la mateixa raó, no feu servir una unitat de mesura diferent del píxel en els camps alçada / amplada.

Si sabeu l'amplada que voleu, introduïu-la en el diàleg en la part superior on diu Amplada. Es mostra en la figura anterior. Si no teniu un nombre al cap, trieu l'amplada apropiada per a l'ús que desitgeu. El rang de mides de pantalla va de 320 píxels per als telèfons més senzills, 1024 píxels per a un portàtil, 1440 per a una pantalla gran de PC, fins a 1920 píxels per a una pantalla HD. Per a mostrar una imatge en línia, una amplada d'entre 600 i 800 píxels és un bon compromís.

Quan canvieu una de les dimensions de la imatge, GIMP canvia proporcionalment l'altra dimensió. Per a canviar l'altra dimensió, consulteu la Secció 4.5, «Escapça una imatge». Tingueu en compte que quan canvieu les dues dimensions arbitràriament, la imatge s'estirarà o s'aixafarà.

4. Tasques habituals |  | 4.3. Canviar la mida d'una imatge per a imprimir

Report an error in the bug tracker