2.6. Selecciona per color
| 2. Eines de selecció |

### 2.6. Selecciona per color

Figura 14.28. La icona Selecció per color en la caixa d'eines.

L'eina Selecciona per Color està dissenyada per seleccionar àrees d'una imatge basant-se en la similitud del color. Funciona de manera semblant a l'eina Selecció Difusa («la Vareta Màgica»). La principal diferència és que la vareta selecciona regions contigües, píxels connectats sense grans diferències; mentre que l'eina Selecciona per Color selecciona tots els píxels encara que no siguin contigus.

#### 2.6.1. Activació de l’eina

Podeu accedir a l'eina de selecció per color de diverses maneres:

- Des del menú de la imatge Eines → Eines de selecció → Selecció per color,

- en fer clic sobre la icona de l’eina en la caixa d'eines,

- en utilitzar la drecera de teclat Maj+O.

#### 2.6.2. Tecles modificadores (per defecte)

L'eina de selecció per color no té cap tecla modificadora especial, només les que afecten a totes les eines de selecció de la mateixa manera. Consulteu la secció Eines de selecció.

#### 2.6.3. Manipulació de l'eina

Figura 14.29. L'eina Selecció per color: selecciona píxels no necessàriament contigus

Igual que amb la Vareta Màgica, la selecció s'inicia tan aviat com s'ha fet clic, amb referència al primer píxel premut. Si feu clic i arrossegueu, es canvia el llindar de selecció, com amb la Vareta Màgica.

Podeu moure el contorn de la selecció amb els cursors, però no amb el ratolí.

#### 2.6.4. Opcions

Figura 14.30. Opcions de l'eina de selecció pel color

Les opcions de l'eina es mostren en una finestra enganxada sota la caixa d'eines quan s'activa una eina. També s'hi pot accedir des de la barra del menú imatge a Finestres → Finestres acoblables → Opcions d'eines que obre la finestra d'opcions de l'eina seleccionada.

| Nota
Consulteu la secció Eines de selecció per obtenir ajuda sobre les opcions comunes a totes les eines de selecció. Aquí només s'expliquen les opcions específiques d'aquesta eina.

Selecciona les àrees transparents, mostra fusionada, màscara de dibuix

  Aquestes tres opcions funcionen exactament de la mateixa manera que en la selecció difusa. Mireu Secció 2.5.4, «Opcions» pels detalls.

2.5. Selecció difusa (Vareta Màgica) |  | 2.7. Tisores Intel·ligents

Report an error in the bug tracker