6.6. Espurnes
| 6. Filtres Llums i ombres |

### 6.6. Espurnes

#### 6.6.1. Panoràmica

Figura 17.118. Exemple d'aplicació del filtre espurna

Imatge original

Aplicació del filtre «Espurna»

Aquest filtre afegeix espurnes a la imatge. Utilitza els punts més clars segons el llindar que heu determinat. És difícil preveure on apareixeran les espurnes. Allà on hi voleu col·locar espurnes, hi podeu posar punts blancs.

#### 6.6.2. Activeu el filtre

El filtre es troba al menú de la imatge Filtres → Llums i ombres → Espurnes….

#### 6.6.3. Regulació dels paràmetres

Figura 17.119. Opcions del filtre «Espurnes»

Els lliscadors i les caselles d'entrada permeten establir el valor de cada paràmetre.

Previsualitza

  Si està marcada, el resultat es mostra en temps real a la previsualització. La roda de desplaçament permet navegar dins la imatge.

Llindar de lluminositat

  Com més alt sigui el llindar, més àrees amb concentració d'espurnes (0,0-0,1).

Intensitat de les guspires

  Quan s'incrementa el valor, s'amplia la zona central i els rajos (0,0-0,1).

Longitud de les espurnes

  La longitud dels rajos és (1-100). Quan es redueix, les guspires petites disminueixen primer.

Punts de l’espurna

  Nombre de punts d'origen per les espurnes (0-16). És el nombre de les espurnes grans. Hi ha el mateix nombre per les petites. Si el nombre és senar, les espurnes petites es trobaran davant les grans. Si el nombre és parell, les espurnes grans estaran oposades a altres de grans.

Angle de l'espurna

  Aquest és l'angle de la primera gran espurna amb horitzontal (-1 +360). -1 Determina a l'atzar el valor de l'angle. Si un lloc té diversos píxels dins del llindar requerit, cada un d'ells generarà una espurna. Si l'angle és positiu, les espurnes se superposaran. Amb -1, cada espurna girarà a l'atzar, creant-ne moltes de fines.

Densitat de la guspira

  Això determina el nombre d'espurnes a la imatge. Indica el percentatge (0,0-1,0) de totes les possibles espurnes que es conservaran.

Transparència

  En augmentar la transparència (0,0-1,0), les espurnes esdevenen més transparent i la capa de sota es torna visible. Si no hi ha cap altra capa, disminueix la saturació de les espurnes.

To aleatori

  Aquesta opció canvia el to de la guspira a l'atzar... (0,0-1,0).

Saturació aleatòria

  Aquesta opció canvia la saturació de la guspira a l'atzar... (0,0-1,0).

Preserva la lluminositat

  Dóna a tots els píxels centrals la lluminositat del píxel més brillant, augmentant tota la lluminositat de l'espurna.

Invers

  En lloc de seleccionar els píxels més brillants seleccionarà els més foscos, creant guspires fosques.

Afegeix vora

  En lloc de crear espurnes en els píxels més brillants, aquesta opció crea una vora de la imatge formada per nombroses guspires.

Color natural, Color del primer pla, Color del fons

  Podeu canviar el color dels píxels centrals. Aquest color s'afegirà al mode Pantalla (Multipliqueu si està marcat) Invers. «Color natural». El color natural és el color del píxel a la imatge.

6.5. Efectes de llum |  | 6.7. Ombra caiguda

Report an error in the bug tracker