Apèndix B. Informa errors i sol·licita millores

# Apèndix B. Informa errors i sol·licita millores

És trist dir-ho, cap versió del GIMP no ha estat absolutament perfecta encara. Més trist encara, probablement cap versió no ho serà mai. Malgrat tots els esforços per fer que tot funcioni, un programa tan complicat com el GIMP està destinat a espatllar-se de tant en tant o fins i tot penjar-se.

Però el fet que els errors són inevitables no significa que s'acceptin passivament. Si trobeu un error en el GIMP, als desenvolupadors els agradaria conèixer-lo perquè almenys puguin intentar arreglar-lo.

Suposem, doncs, que heu trobat un error, o almenys us ho penseu: intenteu fer alguna cosa i el resultat no és el que espereu. Què heu de fer? Com heu d'informar de l'error?

| Suggeriment
El procediment per a fer una sol·licitud de millora és gairebé el mateix que per a informar d'un error. L'única cosa que heu de fer diferent és marcar «millora» en el lloc apropiat, tal com es descriu més avall.

Igual que molts altres projectes de programari lliure, el GIMP usa un mecanisme per a informar d'errors denominat Bugzilla. És un sistema molt potent basat en la web, capaç de gestionar milers d'informes d'errors sense perdre'ls la pista. De fet, el GIMP comparteix la seva base de dades amb el projecte GNOME sencer. En el moment en què es va escriure això, el GNOME Bugzilla contenia 148632 informes d'error; no, són 148633 .

## 1. Assegureu-vos que és un error

El primer que hauríeu de fer, abans d'informar d'un error, és fer l'esforç de verificar que el que realment veieu és un error. És difícil donar un mètode per a fer-ho que s'adapti a totes les situacions, però a vegades llegir la documentació és útil i discutir el dubte en IRC o en una llista de correu també pot ser profitós. Si el que veieu és que el programa es penja, enfront d'un simple mal comportament, la possibilitat que sigui un error veritable és prou alta: els programes ben escrits estan dissenyats per a no bloquejar-se en cap circumstància. En tot cas, si heu fet un esforç conscient per a decidir si realment és un error i al final encara no esteu segur, llavors tireu avant i informeu de l'error: el pitjor que pot passar és que l'equip de desenvolupament perdi una mica de temps.

| Nota
En realitat hi ha unes poques coses que se sap que provoquen que el GIMP es bloquegi però han resultat massa incòmodes perquè valgui la pena arreglar-les. Una és demanar al GIMP que faci una cosa que requereixi una quantitat immensa de memòria, com ara crear una imatge amb un milió de píxels en un costat.

També us hauríeu d'assegurar que feu servir una versió actualitzada del GIMP: informar d'errors que ja s'han arreglat és una pèrdua de temps per a tothom. El (GIMP 1 ja no es manté, així que si el feu servir i hi trobeu errors, podeu actualitzar al GIMP 2 o conviure amb els errors). En particular, si feu servir una versió de desenvolupament del GIMP, assegureu-vos que podeu veure l'error en l'última versió abans de presentar l'informe.

Si després de la deguda consideració encara penseu que teniu un informe d'un error legítim o una sol·licitud de millora, el pas següent és anar a la pàgina de consulta del bugzilla del GIMP (http://bugzilla.gnome.org/query.cgi), i intentar veure si algú ja ha informat de la mateixa qüestió.

Hi ha dues maneres que podeu usar per a cercar errors: un senzill formulari per a «trobar un error específic» i una «cerca avançada».

### 1.1. Troba un error específic

Figura B.1. Bugzilla : Find a Specific Bug

Cerca d'errors usant un senzill formulari de cerca d'errors

Amb aquest formulari, primer heu de seleccionar el producte «GIMP» (classificat com a «Altres») usant la llista desplegable. Llavors heu d'introduir alguns termes de cerca (separats per espais), per exemple,

> `filter crash`

en el quadre de text i fer clic en Cerca.

### 1.2. El formulari de cerca d'errors avançada

El formulari alternatiu, la pàgina de consulta avançada, us permet cercar en la base de dades d'errors de diverses maneres:

Figura B.2. Bugzilla: Advanced Search

Cerca d'errors usant el formulari avançat de cerca d'errors

Malauradament, aquesta pàgina és una mica més «complicada» del que hauria de ser (almenys, alguns elements són enllaços de l’ajuda detallada), però això és bàsicament el que cal fer:

Summary (Resum)

  Poseu-hi «contains any of the words/strings» (conté qualsevol de les paraules/cadenes).

  En el quadre de text adjunta, poseu una o més paraules que algú podria haver utilitzat per escriure un informe similar al vostre. Per exemple, si el problema és que ampliar massa (zoom) provoca que el GIMP es bloquegi, la paraula «zoom» hauria de ser bona.

Classificació

  Trieu «Other» (ja que el GIMP no forma part del paquet de l'escriptori GNOME).

Producte

  Poseu-hi el «GIMP» (o el «GEGL», el «GIMP-manual» etc., si és l'apropiat).

Component, Version (Versió), Target Milestone (Objectiu)

  No feu res per a aquests.

Comment (Comentari), Whiteboard (tauler blanc), Keywords (paraules clau)

  Per ara, deixeu-ho estar. Si la cerca no retorna res, potser val la pena posar els vostres termes de cerca aquí, a l'àrea «Comentari», però sovint retorna o moltes coses o res.

Status (Estat)

  Aquest camp codifica l'estat d'un informe d'error: si encara està obert, si s'ha resolt, etc. Si voleu veure tots els informes d'errors rellevants, sense tenir en compte l'estat, heu de mantenir premut el ratolí i avançar per totes les entrades. Deixar-ho estar no funcionarà.

Resolution, Severity, Priority, OS (Resolució, gravetat, prioritat)

  Generalment no hauríeu de tocar aquests elements.

(Qualsevol altre element)

  No feu res per a aquests.

Quan hàgiu introduït aquestes coses, feu clic en el botó «Search» (Cerca), tant és si és el de dalt o el de baix, tots dos fan el mateix. El resultat és o bé una llista d'informes d'error no gaire llarga o un missatge dient «No s’han trobat errors». Si no trobeu un informe d'error, pot ser que valgui la pena intentar una altra cerca amb termes diferents. Si malgrat els vostres esforços, presenteu un informe d'error i acaba resolent-se com a «Duplicat», no us amoïneu: li ha passat repetidament a l'autor d'aquesta documentació, que treballa gairebé cada dia amb el Bugzilla del GIMP.

| Suggeriment
Depenent de la configuració del vostre navegador (per exemple, si el Javascript està activat), podeu veure un enllaç Give em some help. Si feu clic en aquest enllaç, la pàgina es recarregarà i llavors movent el punter del ratolí sobre una entrada apareixerà una petita ajuda.

8. Novetats del GIMP 2.8 |  | 2. Enviament d'informes d'error

Report an error in the bug tracker