2.4. Diàleg del mapa de colors
| 2. Diàlegs relacionats amb l'estructura de la imatge |

### 2.4. Diàleg del mapa de colors

Figura 15.16. Una imatge indexada amb 6 colors i el diàleg del mapa de colors

El diàleg del Mapa de colors (Paleta indexada seria un nom millor) permet editar el mapa de colors d'una imatge indexada. Si el mode imatge no està indexat (RGB o escala de grisos), el diàleg estarà buit i inutilitzable. És un diàleg acoblable; consulteu la secció Diàlegs i acobladors.

#### 2.4.1. Activa el diàleg

El diàleg del «Mapa de colors» és un diàleg acoblable; consulteu la seccióSecció 2.3, «Diàlegs i acobladors» per a més informació.

Podeu accedir-hi:

- des del menú de la imatge: Finestres → Diàlegs acoblables → Mapa de colors;

- des del menú de la pestanya en qualsevol diàleg acoblable, feu clic sobre i seleccioneu Afegeix una pestanya → Mapa de colors.

En el menú Finestres, hi ha una llista de finestres separades que només existeix si almenys un diàleg roman obert. En aquest cas, podeu obrir el diàleg «Mapa de colors» des del menú de la imatge: Finestres → Mapa de colors.

#### 2.4.2. Mapa de colors i imatges indexades

En una imatge indexada, en lloc d'assignar un color directament (com succeeix en les imatges RGB i en l'escala de grisos), els colors s'assignen als píxels amb un mètode indirecte, cada píxel rep un índex corresponent al mapa de colors.

En una imatge indexada, els colors s'assignen als píxels indirectament a través d'una taula de referència anomenada <èmfasi>mapa de colors. Cada imatge indexada t</èmfasi>

És important adonar-se que els colors en el mapa de colors siguin els únics colors disponibles per a una imatge indexada (tret que n’afegiu de nous). Això té un efecte important en moltes operacions del GIMP: per exemple, omplir un patró, podria no trobar els colors correctes en el mapa de colors, així que s'aproximarà al color utilitzant els colors més propers disponibles, amb el mètode Quantificació. Si el mapa de colors està massa limitat, el resultat serà una imatge de mala qualitat.

El diàleg mapa de colors us permet alterar el mapa de colors de qualsevol imatge canviant els colors existents o afegint-ne de nous. Si canvieu el color d'un índex determinat, canviaran tots els píxels corresponents a l'índex de la imatge. Les entrades es numeren: 0 a la cantonada superior esquerre, 1 a la dreta, etc.

#### 2.4.3. Ús del diàleg del Mapa de colors

Aquestes són les operacions que es poden fer amb aquesta finestra:

Feu clic sobre una casella de color

  En fer clic en una casella de color, s'establirà aquest color com a color del primer pla en la caixa d'eines; i serà utilitzat en les properes operacions de pintura.

Ctrl clic en una casella de color

  En fer Ctrl clic en una casella de color, s'establirà aquest color com a color del fons en la caixa d'eines.

Doble clic en una casella de color

  Estableix el color del primer pla quan es fa clic a sobre el color, però també obre un editor de color que permet canviar el color en el mapa de colors.

Índex del color

  Podeu seleccionar una entrada diferent del mapa de colors escrivint el seu índex, o fent clic a la rodeta del ratolí.

Notació HTML

  Aquesta àrea mostra el codi hexadecimal (el que s'utilitza en HTML) del color. Podeu introduir un codi hexadecimal d'un color en lloc d'utilitzar un editor de color. Veure Notació HTML.

Edita el color

  Aquest botó (cantonada inferior esquerra del diàleg) obre un editor de color que permet canviar el color de l'entrada seleccionat del mapa de colors. És el mateix que fer doble clic a l'entrada, llevat que el color del primer pla no canvia.

Afegeix color

  Aquest botó (cantonada inferior dreta del diàleg) permet afegir colors nous al mapa de colors. Si hi feu clic, el color del primer pla actual que es mostra en la caixa d'eines, es col·locarà al final del mapa de colors. Fent Ctrl clic, el color del fons de la caixa d'eines s'hi afegirà. (Recordeu que no podeu excedir dels 256 colors).

| Suggeriment
Si cometeu un error, podeu desfer-lo seleccionant amb el punter la imatge que se li ha canviat el mapa de color, fent clic a Ctrl+Z, o trieu Edita → Desfés en el menú de la imatge.

| Nota
Aquest diàleg proporciona els mètodes que més s'utilitzen per canviar el mapa de colors d'una imatge indexada. Les eines de color, com Brillantor/Contrast, To/Saturació, etc, no funcionen amb imatges indexades. Hi ha uns quants connectors que poden fer aquestes operacions, com «Normalitza», «Realça els colors» i «Amplia el contrast».

| Nota
Si pinteu una imatge indexada amb un color que no està en el mapa de colors, el GIMP utilitzarà el color més similar del mapa de colors.

#### 2.4.4. El menú contextual del mapa de colors

En fer clic dret en un color del mapa de colors, se seleccionarà aquest color i s’obrirà un submenú:

Figura 15.17. El menú contextual del mapa de colors

Edita el color

  Aquesta ordre obre un selector de colors que us permet modificar el color.

Afegeix el color del primer pla

  Aquesta ordre només està activada si la paleta indexada conté menys de 256 colors. El color del fons de la caixa d'eines s'afegeix a la llista de colors indexats.

Afegeix el color del fons

  Aquesta ordre només està activada si la paleta indexada conté menys de 256 colors. El color del fons de la caixa d'eines s'afegeix a la llista de colors indexats.

Ajusta el mapa de colors

  Reorganitza el mapa de colors: aquest ordre es descriu a Secció 8.34, «Ajusta el mapa de colors».

2.3. Diàleg dels camins |  | 2.5. Diàleg de l'histograma

Report an error in the bug tracker