2.7. Tisores Intel·ligents
| 2. Eines de selecció |

### 2.7. Tisores Intel·ligents

Figura 14.31. La icona Tisores Intel·ligents en la caixa d'eines.

Aquesta eina té algunes característiques en comú amb el Llaç i també amb l'eina Camí. És útil per seleccionar formes complexes, i zones delimitades pels canvis de color. Feu clic a la vora de la regió que voleu seleccionar per crear un conjunt de nodes de control (també anomenats punts d'ancoratge o punts de control). L'eina produeix una corba contínua que connecta els nodes de control, seguint la vora d'alt contrast que pugueu trobar. Si teniu sort, el camí que trobarà l'eina es correspondrà amb el contorn que intenteu seleccionar.

Malauradament, sembla que hi ha alguns problemes amb l'eina, i el resultat tendeix a ser bastant cru en molts casos. Una bona manera de corregir-los és canviar al mode Màscara ràpida i emprar eines de pintura per pintar les parts problemàtiques. En general, la gent troba més útil l'eina Camí que les Tisores, perquè encara que no posseeix la capacitat de seguir les vores, la corba persisteix fins que no es decideix eliminar-la, i podeu canviar-la a qualsevol moment.

#### 2.7.1. Activació de l’eina

Podeu accedir a l'eina Tisores Intel·ligents de diverses maneres:

- Des de la barra del menú de la imatge Eines → Eines de selecció → Tisores Intel·ligents,

- en prémer sobre la icona de l'eina en la caixa d'eines,

- utilitzant la drecera de teclat I.

#### 2.7.2. Tecles modificadores

El comportament per defecte de les tecles Maj, Ctrl i Alt descrites a Secció 2.1.1, «Tecles modificadores (per defecte)» per a totes les eines de selecció.

Tanmateix, hi ha una tecla modificadora que té un comportament especial si s'utilitza mentre editeu una selecció, és després que hàgiu afegit el primer node:

Maj

  Per defecte, l'ajust automàtic està activat: quan feu clic i arrossegueu el punter del ratolí, l'eina Tisores Intel·ligents trobarà el punt de degradat màxim (fort contrast) per situar un node de control nou o per moure un node existent.

  Mantenir premuda aquesta tecla mentre feu clic i arrossegueu, desactivarà aquesta funció i el node de control se situarà en la posició del punter del ratolí.

Backspace removes last segment drawn, Escape cancels all selection segments.

#### 2.7.3. Manipulació de l'eina

Figura 14.32. Ús de les Tisores Intel·ligents

Cada vegada que feu clic esquerre, esteu fent un nou punt de control, que es connecta amb l'últim punt de control, a través d'una corba que intenta seguir les vores de la imatge. Per finalitzar, feu clic sobre el primer punt (el cursor canvia per indicar quan es troba en el punt correcte). Podeu ajustar la corba arrossegant els punts de control o fent clic per crear un node de control nou. Quan estigueu satisfets, premeu en qualsevol lloc dins de la corba per convertir-la en una selecció.

Com s'ha dit abans, fent clic amb aquesta eina es creen punts. El contorn de la selecció es controla amb aquests punts de control. Durant la creació, es poden moure fent clic i arrossegant, excepte el primer i l'últim. La selecció es tanca quan col·loqueu l'últim punt al punt de partida. Quan es tanca la selecció, el punter del ratolí canvia segons la seva posició: dins , a la vora i a fora de la selecció . Podeu ajustar la selecció creant nous punts de control fent clic a sobre el contorn o movent cada punt de control (fusionant el primer i l'últim punt). La selecció es valida fent clic a dins.

Recordeu que només podeu tenir una selecció; si en feu una segona, la primera s'esborrarà quan valideu la segona.

| Avís
Assegureu-vos de no fer clic dins de la corba fins que no l'hàgiu ajustada completament. Una vegada que l'heu convertit en una selecció, l'ordre desfer l'esborra completament i l'heu de tornar a fer des de zero. Assegureu-vos també de no canviar a una altra eina ja que es perdrien els nodes de control creats. Però encara podeu transformar la selecció en un camí i treballar-la amb l'eina Camí.

Per moure la selecció, consulteu Moure les seleccions.

#### 2.7.4. Opcions

Figura 14.33. Opcions de l'eina per a les Tisores Intel·ligents

Les opcions de l'eina es mostren en una finestra enganxada sota la caixa d'eines quan s'activa una eina. També s'hi pot accedir des de la barra del menú imatge a Finestres → Finestres acoblables → Opcions d'eines que obre la finestra d'opcions de l'eina seleccionada.

Modes; suavitzador; difumina les vores

  | Nota
  Consulteu la secció Eines de selecció per obtenir ajuda sobre les opcions comunes a totes les eines de selecció. Aquí només s'expliquen les opcions específiques d'aquesta eina.

Límits interactius

  Si s'activa aquesta opció, la línia entre el punt marcat i el punt anterior indicarà el contorn de la selecció. Si no està activada, el node es connectarà al node anterior per una línia recta mentre l'arrossegueu, i no veureu el camí resultant fins que no amolleu el botó del ratolí. En sistemes lents, desactivar aquesta opció pot fer que l'eina treballi més ràpidament.

2.6. Selecciona per color |  | 2.8. Selecció del Primer Pla

Report an error in the bug tracker