2.5. Scripts independents
| 2. Ús de scripts Script-Fu |

### 2.5. Scripts independents

No descriurem cada script en profunditat. La majoria de Script-Fus són fàcils d'entendre i d'usar. En el moment d'escriure aquest manual, els tipus següents estan instal·lats per defecte:

- Patrons

- Temes de pàgina web

- Logos

- Botons

Patrons

  Aquí trobareu tota mena de scripts que generen patrons. Generalment són útils perquè podeu afegir molts arguments als vostres propis patrons.

  Mireu l'script «Mapa de relleu». En aquest script heu de seleccionar la mida de la imatge/patró, i especificar el nivell d'aleatorietat que cal usar per a la creació del mapa. Per a generar el mapa s'usaran els colors del degradat seleccionat en l'editor de degradats. També heu de proporcionar els valors per al nivell de detall, l'altura del terreny i la profunditat del mar i l'escala. L'escala es refereix a l'escala del mapa, com en els mapes habituals de carreteres, 1:10 s'escriu com a 10.

Temes de pàgina web

  Aquí s'exposa, amb claredat, un ús pràctic dels scripts. Creeu un script per a generar text, logos, botons, etc., personalitzats per a la vostra pàgina web, donant-los el mateix estil i la mateixa forma. També us permet estalviar molt de temps, perquè no haureu de crear cada logo, text o botó a mà.

  La majoria de scripts s'expliquen per si mateixos, però aquí hi ha uns quants consells:

  - Deixeu intactes tots els caràcters estranys com ara ' i " .

  - Assegureu-vos que existeix el patró especificat en l'script.

  - Farciment es refereix a la quantitat d'espai al voltant del text.

  - Un valor alt per a l'amplada del bisell produeix la il·lusió d'un botó més gran.

  - Si marqueu la casella «Premut», el botó semblarà enfonsat.

  - Trieu transparència si no voleu un fons sòlid. Si seleccioneu un fons sòlid, cal assegurar-se que és del mateix color que el del fons de la pàgina web.

Logos

  Aquí podeu trobar tota mena de scripts per a generar logotips. Això està bé, però s'ha d'usar amb cura, ja que es podria reconèixer que el logotip s'ha creat amb un script conegut del GIMP. Hauríeu de considerar-ho com una base que podeu modificar segons les vostres necessitats. El diàleg per a fer un logotip és més o menys el mateix per a tots els scripts d'exemple:

  1. En el camp de text, escriviu un nom per al logotip, com ara «Riu gelat».

  2. En el camp de la mida de la lletra, escriviu la mida del logotip en píxels.

  3. En el camp de lletra tipogràfica, escriviu el nom de la lletra que voleu fer servir per al logotip.

  4. Trieu el color del logotip, feu clic en el botó de color. S'obrirà un diàleg de color.

  5. Si us fixeu en el camp d'ordre actual, podeu observar l'execució de l'script.

Crea botons

  Sota aquest títol trobareu dos scripts que creen botons rectangulars bisellats, amb cantons arrodonits o sense (botó arrodonit o botó simple bisellat). Tenen prop d'una dotzena de paràmetres i la majoria són similars als dels scripts de logotip. Podeu experimentar amb diferents opcions fins que aconseguiu el botó desitjat.

2.4. Diferents tipus de Script-Fus |  | 2.6. Scripts dependents de la imatge

Report an error in the bug tracker