4.10. Separar un objecte del seu fons
| 4. Tasques habituals |

### 4.10. Separar un objecte del seu fons

Figura 3.39. Objecte amb fons

A vegades cal separar l'objecte principal d'una imatge del seu fons. Pot ser que vulgueu tenir l'objecte sobre un color pla, o mantenir el fons transparent per a usar-lo sobre un fons existent o qualsevol altra cosa que us vingui al cap. Per a fer això, primer heu d'usar les eines de selecció de GIMP per a dibuixar una selecció al voltant de l'objecte. No és una tasca fàcil i és crucial seleccionar l'eina correcta. Hi ha diverses eines per a dur-ho a terme.

L'«eina Selecció lliure» us permet dibuixar una vora usant línies de selecció lliure i rectes. Utilitzeu-la quan l'objecte tingui una forma relativament senzilla. Consulteu més informació sobre aquesta eina en la Secció 2.4, «Selecció lliure (llaç)»

Figura 3.40. Eina Selecció lliure

L'«eina Tisores intel·ligents» us permet seleccionar una vora, i usa un algorisme de reconeixement de vora per a completar la vora al voltant de l'objecte. Feu-la servir quan l'objecte és complex però es distingeix prou del fons. Consulteu més informació sobre aquesta eina en la Secció 2.7, «Tisores Intel·ligents»

Figura 3.41. Eina de selecció de les tisores intel·ligents

L'«eina Selecció del primer pla» us permet marcar àrees com a «primer pla» o «fons» i refinar la selecció automàticament. Consulteu més informació sobre aquesta eina a Secció 2.8, «Selecció del Primer Pla»

Figura 3.42. Eina Selecció del primer pla

Una vegada seleccionat l'objecte, useu Selecciona → Inverteix. Ara, en lloc de l'objecte, se selecciona el fons. El que feu ara depèn del que pensàveu fer amb el fons.

- Per a omplir el fons amb un color únic:

  Feu clic en la mostra de color de primer pla (el de dalt a l'esquerra dels dos rectangles de color superposats) en la caixa d'eines i seleccioneu el color desitjat. Després, useu la Secció 3.4, «Cubell de pintura» per a reemplaçar el fons amb el color triat.

  Figura 3.43. Resultat d'afegir un fons de color simple

- Per a fer el fons transparent:

  Utilitzeu Capa → Transparència → Afegeix el canal alfa per a afegir un canal alfa. Després, useu EditaNeteja o premeu la tecla Supr del teclat per a esborrar el fons. Tingueu en compte que només un petit subconjunt de formats de fitxer admeten àrees transparents. La millor opció que teniu és desar la imatge com a PNG.

  Figura 3.44. Resultat d'afegir un fons transparent

- Per a fer un fons en blanc i negre mentre manteniu l'objecte principal en color:

  Utilitzeu Colors → Dessatura. En el diàleg que s'obre, proveu els diferents modes i seleccioneu el més atractiu, llavors feu clic en D'acord.

  Figura 3.45. Resultat de dessaturar el fons

4.9. Gira una imatge |  | 5. Com dibuixar línies rectes

Report an error in the bug tracker