3.4. Usar programes externs
| 3. Obrir fitxers |

### 3.4. Usar programes externs

El GIMP usa connectors per a llegir i escriure tots els formats de fitxer excepte XCF. Aquests connectors poden usar biblioteques o programes externs. Per exemple, el GIMP no admet directament PostScript. En comptes d'això, per a llegir o escriure fitxers PostScript (fitxers amb les extensions `.ps` o `.eps`), el GIMP requereix un potent programa de programari lliure anomenat Ghostscript.

#### 3.4.1. Instal·lació del Ghostscript

La majoria de les distribucions Linux porten Ghostscript ja instal·lat (encara que no sigui la versió més recent). En altres sistemes operatius, cal instal·lar-lo. Les instruccions següents són per a la instal·lació en Windows:

- Aneu a la pàgina del projecte de Ghostscript a Sourceforge [GHOSTSCRIPT].

- Cerqueu el paquet gnu-gs o ghostscript (només per a ús no comercial) i aneu a la secció de baixades.

- Baixeu una de les distribucions preparades per a Windows, com ara `gs650w32.exe` o `gs700w32.exe`.

- Executeu el fitxer executable i seguiu les instruccions de la instal·lació.

- Ajusteu la variable d'entorn `GS_PROG` al nom complet del fitxer binari «gswin32c» (per exemple `C:\gs\gsx.yy\bin\gswin32c.exe`).

Ara hauríeu de poder llegir els fitxers PostScript amb el GIMP. Tingueu en compte que no heu de moure les carpetes de Ghostscript una vegada s'hagi completat la instal·lació. La instal·lació crea unes entrades de registre que permeten a Ghostscript trobar les vostres biblioteques. (Aquestes instruccions són una cortesia de http://www.kirchgessner.net.)

3.3. Obre un fitxer recent |  | 3.5. Gestor de fitxers

Report an error in the bug tracker