2. Enviament d'informes d'error
| Apèndix B. Informa errors i sol·licita millores |

## 2. Enviament d'informes d'error

Bé, ho heu intentat tot, i encara penseu que probablement és un error. Llavors, hauríeu de tirar avant i presentar un informe d'error a la pàgina del Bugzilla.

| Nota
La primera vegada que presenteu un informe d'error, se us demanarà que creeu un compte en el Bugzilla. El procés és fàcil i sense dificultats, i probablement no rebreu cap correu brossa com a resultat.

1. Bugzilla: Select Classification (Selecciona la classificació)

   Aneu a http://bugzilla.gnome.org/enter_bug.cgi, i seleccioneu la classificació «Other (altres)».

   Si no heu iniciat la sessió, automàticament us redirigeix a la pàgina d'inici de sessió. Després d'introduir el nom d'usuari (login) i contrasenya, torneu a la pàgina «Select Classification».

2. Bugzilla: Pick Product (Selecciona un producte)

   Desplaceu-vos cap avall a la pàgina següent fins que pugueu seleccionar el producte «GIMP».

   | Suggeriment
   Podeu saltar el pas anterior i anar directament a http://bugzilla.gnome.org/enter_bug.cgi?product=GIMP (Encara heu d'iniciar la sessió, per descomptat)

3. Bugzilla: Enter Bug: GIMP

   Seleccionar el «GIMP» com a producte us porta al següent formulari de l'informe d'error, que hauríeu d’omplir-lo de la següent manera. Tingueu en compte que la major part de la informació que poseu la poden canviar més tard els desenvolupadors si estava equivocada; intenteu fer les coses bé però no us hi obsessioneu.

   Enter Bug: GIMP

   Component

     Poseu-hi la part del GIMP afectada per l'error. Recordeu que obteniu una breu «descripció del component» en el quadre de text prop de la llista quan seleccioneu un component.

     Heu de triar alguna cosa aquí, però si no esteu segur, feu una estimació i no us preocupeu.

   Version (Versió)

     Poseu-hi la versió del GIMP que feu servir. Sempre podeu trobar la versió en el menú de la finestra d'imatge: Help → About.

   Severity (Gravetat)

     En la majoria dels casos hauríeu de deixar-ho com a «Normal» o posar-hi «Enhancement», si és una sol·licitud de millora en lloc d'un mal funcionament. Els mantenidors ho ajustaran si creuen que està justificat.

   OS (Operating System) (Sistema operatiu)

     Poseu-hi el vostre sistema operatiu llevat que tingueu una bona raó per a pensar que l'error s'aplica a tots els sistemes operatius.

   Summary (Resum)

     Escriviu un resum d'una frase que sigui prou descriptiva perquè qualsevol que cerqui errors similars trobi el vostre informe d'errors sobre la base de les paraules que aquest resum conté.

   Description (Descripció)

     Descriviu el problema. Sigueu tan específic com pugueu, i incloeu-hi tota la informació que penseu que pugui ser rellevant. L'informe d'error clàssic totalment inútil és, «El GIMP es bloqueja. Aquest programa és una merda». No espereu que els desenvolupadors puguin solucionar un problema si no poden saber quin és.

   Per defecte, hi ha més camps que estan ocults. (Feu clic en «Show Advanced Fields » per a mostrar-los). Els podeu ignorar, així que no descriurem aquests camps aquí.

   A vegades és molt útil ampliar l'informe d'error amb una captura de pantalla o algun altre tipus de dades. Si necessiteu fer això, feu clic en el botó Add an attachment, i seguiu les instruccions. Però no feu això llevat que cregueu que l'adjunt hagi de ser realment útil, i si us cal adjuntar un captura de pantalla, no la feu més grossa del necessari. Els informes d'error probablement restaran en els sistemes durant anys, de manera que no té sentit malgastar memòria.

   Quan hàgiu omplit tot això, premeu el botó Commit i l'informe d'error s'enviarà. Se us assignarà un número, que podeu anotar; no obstant això, podeu rebre correus quan algú fa un comentari sobre el vostre informe d'error o el canvia, de manera que rebreu un recordatori en qualsevol cas. Podeu veure l'estat actual de l'informe d'error en qualsevol moment dirigint-vos a http://bugzilla.gnome.org, posant el número d'error en una de les caselles d'entrada i prement els botons Find o Quick Search.

Apèndix B. Informa errors i sol·licita millores |  | 3. Què passa amb el vostre informe d'error després de presentar-lo?

Report an error in the bug tracker