13.12. Projecta sobre un objecte
| 13. Filtres Mapa |

### 13.12. Projecta sobre un objecte

#### 13.12.1. Resum

Figura 17.303. El filtre «Projecta sobre un objecte» aplicat a una fotografia

Original

Després d'aplicar el filtre

Aquest filtre projecta una imatge a un objecte que pot ser un pla, una esfera, un cub o un cilindre.

#### 13.12.2. Activació del filtre

Aquest filtre es troba a Filtres → Mapa → Projecta sobre un objecte….

#### 13.12.3. Opcions

##### 13.12.3.1. Previsualitza

Aquesta previsualització té diferents possibilitats:

Previsualització!

  La previsualització és automàtica per a algunes opcions però cal prémer aquest botó per actualitzar-la després de modificar molts altres paràmetres.

  Quan el punter del ratolí està sobre la previsualització i la pestanya Llum està seleccionada, adquireix la forma de mà petita que agafa el punt blau, marca l'origen de la font de llum i la desplaça. Aquest punt blau pot no ser visible si la font de llum té una configuració negativa de X i Y en la pestanya Llum.

Redueix, Amplia

  Els botons d'ampliació permeten engrandir o reduir la imatge en la previsualització. Aquesta acció és molt limitada, però pot ser útil en el cas d'una imatge gran.

Mostra una previsualització de filferro

  Posa una quadrícula sobre la previsualització per a facilitar desplaçaments i rotacions. Funciona bé en un pla.

Update preview live

  To have preview working as usual.

##### 13.12.3.2. Opcions generals

Figura 17.304. Opcions generals del filtre «Projecta sobre un objecte»

Projecta sobre

  Aquesta llista desplegable permet seleccionar l'objecte sobre el qual s'hi projectarà la imatge. Pot ser un Pla, una Esfera, un Cub o un Cilindre.

Fons transparent

  Aquesta opció fa la imatge transparent al voltant de l'objecte. Si no se selecciona, el fons s'omple amb el color del fons actual.

Enrajola amb la imatge original

  Quan es mou l'objecte pla i es desplaça amb les opcions de la pestanya Orientació, una part de la imatge es torna buida. Marcant aquesta opció, la còpia de la imatge original omplirà aquest espai buit. Pel que sembla no funciona amb els altres objectes.

  | Nota
  Aquesta opció només funciona amb el «Pla».

Crea una imatge nova

  Quan aquesta opció està marcada, es crea una imatge nova amb el resultat de l'aplicació del filtre, preservant així la imatge original.

Habilita el suavitzat

  Marca aquesta opció per atenuar el desagradable efecte dentat de les vores. Quan es marca, apareixen dos paràmetres:

  Profunditat

    Defineix la qualitat del suavitzat, en detriment de la velocitat d'execució.

  Llindar blanc i negre

    Defineix els límits del suavitzat, que es deté quan la diferència del valor entre els píxels esdevé inferior al valor indicar.

##### 13.12.3.3. Llum

Figura 17.305. Opcions (Llum) de «Projecta sobre un objecte»

Paràmetres de la llum
  Tipus de font de llum

    En aquesta llista desplegable, podeu seleccionar entre Punt de llum, Llum direccional i Sense llum.

  Color de la font de llum

    Premeu aquest botó per obrir el diàleg del selector de color.

Posició

  Si el «Punt de llum» està seleccionat, podeu controlar la Posició de la font de llum (el punt blau), segons les coordenades X, Y i Z.

  Si la «Llum direccional» està seleccionada, els paràmetres X, Y i Z controlen el «Vector de direcció» (l'efecte no és evident).

##### 13.12.3.4. Material

Figura 17.306. Opcions (Material) de «Projecta sobre un objecte»

Nivells d'intensitat
  Ambient

    Quantitat de color original per mostrar on la llum no hi cau directament. És la llum ambiental.

  Difusió

    Intensitat del color original quan l'il·lumina una font de llum.

Reflexió
  Difusió

    Els valors més alts fan que l'objecte reflecteixi més llum (sembla més brillant).

  Especular

    Controla la intensitat del ressaltat.

  Ressaltat

    Els valors més alts focalitzen més els ressaltats.

##### 13.12.3.5. Orientació

Figura 17.307. Opcions (Orientació) de «Projecta sobre un objecte»

Posició

  Aquests tres lliscadors i les seves caselles d'entrada permeten variar la posició de l'objecte en la imatge, segons les coordenades X, Y i Z de la cantonada superior esquerra de l'objecte.

Rotació

  Aquests tres lliscadors fan girar l'objecte respectivament al voltant dels eixos X, Y i Z, .

##### 13.12.3.6. Cub

Aquesta pestanya només apareix quan se selecciona l'objecte cub.

Figura 17.308. Opcions (Cub) de «Projecta sobre un objecte»

Aparellar diferents imatges en les cares del cub

  El nom d'aquesta funció s'auto explica: podeu seleccionar una imatge per a cada costat del cub. Aquestes imatges han d'estar presents a la pantalla quan s'executa el filtre projecta sobre un objecte.

Escala

  Els tres lliscadors X, Y i Z permeten canviar la mida de cada dimensió X, Y i Z del cub.

##### 13.12.3.7. Cilindre

Aquesta pestanya només apareix quan se selecciona l'objecte cilindre.

Figura 17.309. Opcions (Cilindre) de «Projecta sobre un objecte»

Imatges de la part de dalt de les cares

  El nom d'aquesta funció s'auto explica. Les imatges han d'estar presents en la pantalla quan s'executa el filtre projecta sobre un objecte.

Mida
  Radi

    Aquest lliscador i la seva casella d'entrada permeten controlar el diàmetre del cilindre. Malauradament, aquesta configuració funciona en la imatge projectada sobre el cilindre i es torna a mostrejar aquesta imatge per adaptar-la a la nova mida del cilindre. Seria millor tenir la possibilitat d'ajustar la mida del cilindre abans de projectar, així es podria projectar una imatge sencera.

  Longitud

    Controla la longitud del cilindre.

13.11. Fractal Trace (legacy) |  | 13.13. Rajola

Report an error in the bug tracker